# **SYT 3404 Helsesykepleierfaglig tjenesteutøvelse**

# **Arbeidskrav 1 praksis høst 2023**

# Vaksinasjon i helsestasjons- og skolehelsetjenesten

Helsesykepleier har ansvar for å gjennomføre vaksinasjon i helsestasjons- og skolehelsetjenesten. Det innebærer at helsesykepleier gir informasjon om vaksinen, kartlegger kontraindikasjoner, gjennomføre vaksinasjonen og dokumenter. Før vaksinering i skolen skal helsesykepleier gi elevene aldersadekvat informasjon om vaksinen, hvilken sykdom den forebygger, mulige bivirkninger og gjennomføringen av vaksineringen på skolen. Informasjonen skal gis i tråd med relevante helsepedagogiske prinsipper.

## Oppgave

1. Benytt den didaktiske relasjonsmodellen og planlegg et undervisningsopplegg om en vaksine for elever i barne- og/eller ungdomsskolen.
2. Gjennomfør undervisningsopplegget og vurdert elevenes læring.
3. Vaksiner minst en skoleklasse og ett spedbarn.
4. Reflektere over tilbakemeldinger du får fra praksisveileder, elever og dine egne erfaringer.

Refleksjonsnotatet bør inneholde:

1. Beskriv kort situasjonen:

Hva gjorde jeg?

Hva opplevde jeg?

Var jeg godt nok forberedt til å utføre oppgavene?

Så jeg og grep jeg fatt i de utfordringene som oppsto?

Hadde jeg nok kunnskap? Hva manglet jeg?

Hva lærte jeg?

Hvilke tilbakemeldinger fikk jeg fra praksisveileder, elever og lærer?

1. Reflekter over praksisveileders og elevers tilbakemeldinger på undervisningen og vaksineringen. Hva ville du eventuelt ha gjort annerledes, vurdert i forhold til den kunnskap og erfaring du nå har tilegnet deg?

## Innlevering

Individuell oppgave som skal leveres i Blackboard innen en uke etter praksis slutt.

Bruk pensumlitteratur og annen relevant litteratur/forskning

Navnet på dokumentet skal inneholde: SYT3404 arbeidskrav 1, “studentens fornavn og etternavn”

Refleksjonsnotat 700 ord (+/-10%) med to vedlegg.

Vedlegg 1: Undervisningsopplegget med litteraturhenvisninger.

Vedlegg 2: Notat med antall utførte vaksinasjoner, og antall vaksiner registrert i SYSVAK i både helsestasjon og skolehelsetjenesten.

Skrifttype: Calibri 11 pkt.; linjeavstand 1.5; referansestil APA

NTNU sin forside

Vurderes til godkjent/ikke godkjent.

Litteratur:

Tveiten, S. (2016). *Helsepedagogikk: pasient- og pårørendeopplæring*. Bergen: Fagbokforlaget

Smittevernveilederen. Retrieved from <https://www.fhi.no/nettpub/smittevernveilederen/>

Vaksinasjonsveilederen for helsepersonell. Retrieved from <https://www.fhi.no/nettpub/vaksinasjonsveilederen-for-helsepersonell/>